CELEX: 62020TN0010
Language: sl
Date: 2020-01-08 00:00:00
Title: Zadeva T-10/20: Tožba, vložena 8. januarja 2020 – Italija/Komisija

2.3.2020   
            
            
               SL
            
            
               Uradni list Evropske unije
            
            
               C 68/58
            
         
      Tožba, vložena 8. januarja 2020 – Italija/Komisija
      (Zadeva T-10/20)
      (2020/C 68/66)
      Jezik postopka: italijanščina
      
         Stranki
      
      
         Tožeča stranka: Italijanska republika (zastopniki: G. Palmieri, agentka, ter G. Rocchitta, C. Gerardis in E. Feola, avvocati dello Stato)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi Izvedbeni sklep Komisije C(2019)7815 z dne 30. oktobra 2019, v delu, v katerem so z njim Italiji naloženi finančni popravki v zvezi z revizijskimi poizvedbami AA/2016/012, AA/2016/003, AA/2016/015/IT, FV/2016/002/IT in RD1/2016/803/IT;
               
            
                  —
               
               
                  podredno, isti sklep razglasi za ničen v delu, v katerem se z njim nalaga pavšalni popravek v višini 143 924 279,14 EUR za proračunski leti 2015 in 2016 (poizvedbe AA/2016/012, AA/2016/003, AA/2016/015/IT), namesto enkratnega popravka, ki ga je AGEA določila na 64 860 193,65 EUR;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Italija izpodbija zadevni sklep v delu, v katerem so ji z njim naloženi finančni popravki iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP).
      Tožeča stranka v utemeljitev tožbe navaja šest razlogov.
      
                  a)
               
               
                  Razlogi v zvezi s popravkom na podlagi poizvedb AA/2016/012, AA/2016/003 in AA/2016/015 IT v zvezi s pomočmi na površino:
                  
                              1.
                           
                           
                              Prvi razlog: kršitev Uredbe (EU) št. 1307/2013 Evropskega parlamenta in Sveta z dne 17. december 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (1), v zvezi z opredelitvijo pojma „trajno travinje“, ki je bila na nacionalni ravni sprejeta z ministrsko uredbo z dne 18. novembra 2014.
                           
                        
                              2.
                           
                           
                              Drugi razlog: kršitev člena 52(2) Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (EC) No 814/2000, (ES) št. 1290/2005 in (ES) št. 485/2008 (2) ter člena 12(2) in (6) Delegirane uredbe Komisije (EU) št. 907/2014 z dne 11. marca 2014 o dopolnitvi Uredbe (EU) št. 1306/2013 Evropskega parlamenta in Sveta v zvezi s plačilnimi agencijami in ostalimi organi, finančnim upravljanjem, potrditvijo obračunov, varščinami in uporabo eura (3) glede uporabe pavšalne obrestne mere, čeprav bi bilo mogoče izračunati dejansko tveganje za proračun Unije.
                           
                        
                              3.
                           
                           
                              Tretji razlog: kršitev člena 296, drugi odstavek, PDEU in člena 41 Listine Evropske unije o temeljnih pravicah, v zvezi z uporabo splošne klavzule o „nesorazmerni obremenitvi“, s katero je bil utemeljen finančni popravek.
                           
                        
            
                  b)
               
               
                  Razloga v zvezi s popravkom na podlagi poizvedbe FV/2016/002/IT, ki se je nanašala na organizacije pridelovalcev in operativne programe:
                  
                              4.
                           
                           
                              Četrti razlog: kršitev členov 26, 27 in 106 Izvedbene uredbe Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (4), ter člena 155 Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (5) v zvezi z domnevnim sistematičnim pomanjkanjem podrobnih informacij o preverjanju veljavnosti ocen, ki so jih predložile organizacije pridelovalcev, in z domnevnim pomanjkljivim nadzorom nad priznavanjem organizacij.
                           
                        
                              5.
                           
                           
                              Peti razlog: kršitev členov 31 in 106 Uredbe (EU) št. 543/2011 ter Delegirane uredbe Komisije (EU) št. 499/2014 z dne 11. marca 2014 o dopolnitvi Uredbe (EU) št. 1308/2013 in (EU) št. 1306/2013 Evropskega parlamenta in Sveta s spreminjanjem Izvedbene uredbe Komisije (EU) št. 543/2011 za sektorja sadja in zelenjave ter predelanega sadja in zelenjave (6) v zvezi z domnevnim pomanjkljivim nadzorom nad merilom „demokratičnosti“.
                           
                        
            
                  c)
               
               
                  Razlog v zvezi s popravkom po poizvedbi RD1/2016/803/IT, ki se je nanašala na ukrepe za razvoj podeželja:
                  
                              6.
                           
                           
                              Šesti razlog: neobstoj očitanih nepravilnosti v postopku oddaje javnega naročila v zvezi z domnevnim nespoštovanjem pravil o javnem naročanju v dveh obravnavanih primerih.
                           
                        
            
         (1)  UL 2013, L 347, str. 608.
      
         (2)  UL 2013, L 347, str. 549.
      
         (3)  UL 2014, L 255, str. 18.
      
         (4)  UL 2011, L 157, str. 1.
      
         (5)  UL 2013, L 347, str. 671.
      
         (6)  UL 2014, L 145, str. 5.